· Съобщение за изготвяне на проект за Подробен устройствен план-План за застрояване на УПИ XV по регулационния план на ТМ АД, гр. Русе с цел създаване на устройствена основа за изграждане на автомивка, 2 броя резервоари за горими нефтопродукти с обем от 6700 куб.м всеки, авторазтоварище, противопожарен резервоар, пропуск и спомагателно помещение към съществуващ автосервиз
СЪОБЩЕНИЕ 
по чл.5, ал.2 на Наредбата за условията и реда за извършване на ОВОС

Внесеният от възложителя „ТМ-Техноложи” АД Подробен устройствен план – План за застрояване попада в обхвата на разпоредбата на чл. 85, ал. 2 във връзка с ал.1 от ЗООС, както и в позиция 9.1 на Приложение № 2 от Наредбата за условията и реда за извършване на екологична оценка на планове и програми- Наредбата за ЕО, като очертава рамката на развитие на инвестиционно предложение, в обхвата на т. 3, буква “д” – “съоръжения за надземно складиране на горива” от Приложение 2 към чл. 93, ал. 1, т. 1 и 2 от ЗООС. 

Предвид това, съобразно чл. 81, ал.1 на ЗООС, ПУП-ПЗ и конкретното инвестиционно предложение следва поотделно да бъдат предмет на процедура по преценяване на необходимостта от екологична оценка и преценяване на необходимостта от оценка на въздействието върху околната среда (ОВОС).
Отчитайки предвижданията и обхвата на устройствения план и характера на инвестиционното предложение, РИОСВ – Русе счита за целесъобразно прилагането на разпоредбата на чл. 91, ал. 2 от Закона за опазване на околната среда и извършването само на една от оценките по реда на Глава шеста на ЗООС, която в случая да е процедурата по преценяване на необходимостта от ОВОС.

 Съгласно чл.2, ал.1, т.1 от Наредбата за условията и реда за извършване на оценка за съвместимостта /ОС/ на планове, програми, проекти и инвестиционни предложения с предмета и целите на опазване на защитените зони (ДВ, бр. 73/11.09.2007г., изм. и доп. ДВ, бр. 94/2012г.), следва да се извърши процедура по преценяване на вероятната степен на въздействие върху защитените зони. 
Възложителят е уведомен за действията, които трябва да предприеме с писмо на РИОСВ – Русе с изх. №  АО 415/12.02.2016 г.
Копие на писмото е изпратено в Община Русе.
